**Bestyrelsesmøde tirsdag den 17. januar 2017 kl. 17.00.**

**Sted:** Beboerlokalet Thad Jones Vej 2.

**Deltagere:** Adam Vangtorp, Peter Franklen og Jørgen Green

**Afbud:** Hardy Mogensen

**Dagsorden**

**1. Godkendelse af referat fra bestyrelsesmøde 26. oktober 2016.**

*Godkendt.*

**2. Evaluering og opfølgning af processen efter indbruddet bl.a. m.h.t. udskiftning af nøglebrikker.**

Ombytningen af nøglebrikker er nu blevet gennemført, og der er installereret nøglebriklås i elevatoren Thad Jones Vej 2, så at man skal bruge sin nøglebrik for at komme ned i parkeringskælderen. Endvidere er cylinderlåsene i ejerdelen af Askholm blev udskiftet og døren til computerrum og videoovervågning forsynes med en særlig lås for at forhindre indbrud og sletning af optagelser. Adgang til computer skal sikres ved brug af password.

Der er udarbejdet en oversigt over de afholdte udgifter med forslag til fordeling af udgifterne mellem ejerforeningen og almen afdeling, som er blevet afstemt med administrator.

Det er nødvendigt at tage stilling til hvem, som skal betale for indkøb af nye nøglebrikker, da prisen på 300 kr. til Sundby Rengøring for kodning og udlevering af nøglebrikker ikke omfatter anskaffelsen af selve nøglebrikken. Endvidere er der primært (formentlig 95 pct. af alle nye brikker, som vedrører ejerforeningen).

To beboere, som havde mere end 6 brikker har klaget over, at de kun fik tilbudt et beløb på 75 kr. for hver brik, som de havde tilovers. Skal kravet om tilbagebetaling af 300 kr. pr. brik for imødekommes?

*Beslutning: Der skal fortsat kun udbetales 75 kr. for evt. overskydende brikker, som købes tilbage.*

En ejer, som uden beregning eller fremsendelse af gamle brikker, i henhold til ejerforeningens beslutning, har fået tilsendt 4 nye brikker uden opkrævning, har fremsendt 4 gamle brikker for at få dem ombyttet med nye. Til de to lejligheder, som ejeren har, er der i forvejen udleveret henholdsvis 5 og 6 brikker). Tilsvarende krav kan formentlig forventes fra andre ejere, som har fået fremsendt brikker uden beregning og ombytning. Det foreslås, at brikkerne inddrages og ejerne bliver orienteret om, at beslutningen og begrundelsen for det »at de allerede har fået fremsendt brikker svarende til de fremsendte«.

*Beslutning: blev godkendt.*

Hvem skal afholde udgiften vedr. indkøb af nye nøglebrikker?

*Beslutning: Sker indtil videre ved anvendelse af de nuværende brikker.*

Hvor mange nøglebrikker kan hver lejlighed få udleveret (ejer/lejer tilsammen).

*Beslutning: Max 6 brikker pr lejlighed.*

Hvad skal der ske med de brikker, som er ikke er blevet ombyttet (primært lejerdelen).

*Beslutning:*

*Ejerdelen: Henvendelse skal fremover ske til Sundby Rengøring.*

*Almen del: Der lægges nyt brev i postkassen med en svarfrist på en uge. Herefter skal uafhentede brikker afleveres til ejendomskontoret, som beboerne må kontakte.*

*Opgørelsen og forslaget til fordeling af udgifterne blev godkendt. Jørgen Green aftaler med administrationer, at der fremsendes regning til henholdsvis KAB og Ejerforeningen bilagt kopi af samtlige regninger. KAB og Ejerforeningen afklarer selv med forsikringsselskabet, hvad man kan få refunderet. Udgiften til etablering nøglebriklås i Thad Jones Vej 2, er blevet holdt uden for opgørelsen, da den er blevet betalt af almen del (KAB) og ikke kan forventes dækket af forsikringsselskabet.*

**3. Besigtigelse af parkeringskælder samt drøftelse af samarbejdsaftale med Sundby Rengøring**

Udkast til nyt kontrolskema blev udleveret. Kontrolskemaet er udarbejdet i samarbejde med Sundby.

Udestående spørgsmål:

- kontrol af lifte, er de med i KONE’s tilbud.

*Det er fortsat Siemens, som står for den årlige kontrol. Det aftales, at Jørgen Green kontakter Københavns Kommune med forslag om nedlæggelse af de to handicaplifte. Ejerforeningen har foreslået, at man nedlægger den ene lift ved DGV og etablerer en bredere trappe i stedet.*

- fremrykning af oprydning af parkeringskælder.

*Beslutning: Det blev godkendt at fremrykke oprydning med sædvanlige varsling til beboerne, som bliver lagt i alle postkasser og med opslag i parkeringskælder og opgange.*

- indkøb af forbrugsmaterialer, som ikke er indeholdt i kontrakten.

*Beslutning: Fortsætter som sædvanlig.*

*Kontrolskemaet blev godkendt og erstatter de ugentlige rapporteringer til Gårdlauget.*

**4. Forventet resultat af regnskab 2016.**

Den seneste opgørelse udviser et overskud på ca. 56.000 kr.

*Taget til efterretning. Afventer det endelige regnskab.*

**5. Ønsker til budget 2017.**

**-** Forslag om at afsætte 15.000 kr. til fællesaktiviteter (store bagedag, julearrangement, samt havnens dag med musik, teater og fællesspisning).

*Beslutning: Blev godkendt.*

- Forslag om at afsætte 5.000 kr. til supplerende beplantning langs cykelhusene.

*Beslutning: Blev godkendt.*

- Forslag til opsætning af en gas-grill i gården, pris ca. 5.000 kr. inkl. gasflaske.

*Beslutning: Blev godkendt.*

- Forslag til opsætning af cykelstativer i 2 etager. Den lave taghøjde i cykelhusene gør det ikke muligt at udskifte de nuværende cykelstativer med nogle i 2 etager. Det eneste sted, hvor det kan lade sig gøre, vil være i cykelparkeringen over indkørslen til parkeringskælderen.

*Beslutning: Der indhentes tilbud på opsætning af dobbelte stativer i rummet over nedkørslen til parkeringskælderen. Øvrige initiativer afventer, hvad der skal ske med gården i forbindelse med vandproblemer i parkeringskælderen.*

**6. Byggeskadefonden og vandproblemerne i parkeringskælderen.**

Bygggeskadefondens medarbejdere har været på besøg og har konstateret, at arbejdet vedr. sikring mod nedsivning af regnvand fra gården til parkeringskælderen ikke er korrekt udført. Peter Franklen udtrykte bekymring vedr. evt. skader på de jernbjælker, som findes i konstruktionen.

*Beslutning: Man afventer byggeskadefondens rapport og forslag.*

*Referent Jørgen Green*